Hellisøy fyr

Hellisøy fyrstasjon er et kystfyr som ligger på en liten øy, den innerste av Hellesøyni, i Fedje kommune i Vestland fylke.

Fyrtårnet
Fyret ble tent første gang 15. oktober 1855 og er landets nest eldste støpejernstårn etter Eigerøy fyr i Rogaland. Fyret står på en lav granittsokkel og er 32,3 meter høyt. Tårnet er rødmalt med to hvite belter. Fyrtårnet har en spesiell konstruksjon som det bare finnes et annet eksempel på i Norge (Eigerøy fyrstasjon). Som sikring mot bølgeslag er tårnet foret med teglstein, og de to nederste etasjene er på det nærmeste fylt med naturstein.

Fyrlys
Lampen er et 3. ordens linseapparat, med en styrke på 960 000 candela. Linseapparatet og lyktehuset fra 1903 er fremdeles i drift. Lyset er 46,5 meter over havet og har en rekkevidde på 18,8 nautiske mil. Det lyser fast hvitt med en blink hvert 30. sekund.

Bolig
Fyrvokterboligen ble oppført i 1903 etter at den gamle boligen ble truffet av et lyn og brant ned året før.

Automatisering og fredning
Fyret ble automatisert i 1992 og fyrstasjonen med fyrtårn, fyrvokterbolig, maskinhus og naust ble fredet av Riksantikvaren i 2000. Fyret brukes nå til fyrkafé og utstilling i juli måned og ellers til utleie til feriegjester.

Annet
Den 12. januar 2007 skjedde «Server»-forliset da frakteskipet MS «Server» gikk på grunn på holmen fyrstasjonen står på og forårsaket et oljeutslipp.

Litteratur

Eksterne lenker
 Kulturnett Hordaland
 
 
 Fredningen
 

Fyr i Vestland
Fredete byggverk i Vestland
Kulturminner i Fedje
Byggverk fullført i 1855
1855 i Norge
Samferdsel i Fedje
Byggverk i Fedje
Artikler i sjøfart-prosjektet